ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την αναπτυξιακή συνεργασία με τη Νότιο Αφρική ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

1. εισαγωγη

Το άρθρο 251, παράγραφος 2 εδάφιο γ) της Συνθήκης ορίζει ότι η Επιτροπή γνωμοδοτεί για τις τροπολογίες του Ευρωπαϊκού Κοινοβουλίου σε δεύτερη ανάγνωση. Στη συνέχεια, παρατίθεται η γνώμη της Επιτροπής για τις δύο τροπολογίες που πρότεινε το Κοινοβούλιο.

2. ιστορικο

α) Στις 15 Μαρτίου 1999 η Επιτροπή διαβίβασε στο Ευρωπαϊκό Κοινοβούλιο και στο Συμβούλιο την πρότασή της κανονισμού [COM (1999) 124 τελικό - 1999/070(COD)].

β) Το Ευρωπαϊκό Κοινοβούλιο ενέκρινε την πρόταση της Επιτροπής στις 5 Μαΐου 1999 σε πρώτη ανάγνωση, με την επιφύλαξη 6 τροπολογιών.

γ) Στις 14 Ιουλίου 1999 η Επιτροπή εξέδωσε, σύμφωνα με το άρθρο 250 παράγραφος 2 της Συνθήκης, τροποποιημένη πρόταση απόφασης η οποία ενσωματώνει το σύνολο ή μέρος των 3 από τις τροπολογίες που πρότεινε το Κοινοβούλιο [COM (1999) 335 τελικό].

δ) Το Συμβούλιο εξέδωσε την κοινή του θέση στις 28 Φεβρουαρίου 2000.

ε) Στις 16 Μαΐου 2000, το Ευρωπαϊκό Κοινοβούλιο εξέδωσε σε δεύτερη ανάγνωση ευνοϊκό ψήφισμα που περιέχει δύο τροπολογίες της κοινής θέσης.

3. αντικειμενο τησ προτασησ τησ επιτροπησ

Ο κανονισμός για την αναπτυξιακή συνεργασία με τη Νότιο Αφρική, ο οποίος αποτελεί αντικείμενο της παρούσας πρότασης, αποσκοπεί στην αντικατάσταση του ισχύοντος κανονισμού (2259/96) που έληξε στις 31 Δεκεμβρίου 1999. Ο προτεινόμενος κανονισμός θεωρείται ως καθοριστικής σημασίας μέσο για την Επιτροπή δεδομένου ότι καθορίζει το νομοθετικό πλαίσιο το οποίο θα επιτρέψει στην Επιτροπή να συνεχίσει τις δραστηριότητες αναπτυξιακής συνεργασίας που έχουν αναληφθεί κατά τα προηγούμενα έτη. Στον κανονισμό αυτό καθορίζονται οι στόχοι και οι τομείς των μελλοντικών παρεμβάσεων υπό το φως της εξέλιξης του κοινωνικοπολιτικού πλαισίου τόσο στο εσωτερικό της Νοτίου Αφρικής όσο και στις σχέσεις της με τον έξω κόσμο, ειδικότερα όσον αφορά την προσφάτως υπογραφείσα συμφωνία για το Εμπόριο, την Ανάπτυξη και τη Συνεργασία (TDCA) με την Ευρωπαϊκή Ένωση. Ο προτεινόμενος κανονισμός καθορίζει τις πηγές και το επίπεδο των χρηματοδοτικών πόρων για τις ενέργειες αναπτυξιακής συνεργασίας βάσει του κονδυλίου B7-3200 του προϋπολογισμού.

4. γνωμη τησ επιτροπησ για τισ τροπολογιεσ του ευρωπαϊκου κοινοβουλιου

1.1. 4.1 Τροπολογίες που έγιναν αποδεκτές από την Επιτροπή

Σχετικά με την τροπολογία 1:

Η τροπολογία 1 γίνεται δεκτή από την Επιτροπή. Αν και το ορισθέν ποσό των 5 εκατ. ευρώ για τη διαδικασία της επιτροπολογίας είναι αισθητά χαμηλότερο από αυτό που πρότεινε η Επιτροπή, (για να ευνοηθεί η συζήτηση στρατηγικής και προγραμματισμού με την επιτροπή παρά η συζήτηση επί μεμονωμένων θεμάτων), αποτελεί ωστόσο βελτίωση σε σχέση με το ποσό που πρότεινε το Συμβούλιο στην κοινή του θέση. Στην περίπτωση της Νοτίου Αφρικής, η Επιτροπή είναι πρόθυμη να αποδεχθεί τα 5 εκατ. ευρώ ως αποδεκτό συμβιβαστικό ποσό με το οποίο, βάσει των συζητήσεων προγραμματισμού με τη Νότιο Αφρική, μπορεί να εργαστεί ικανοποιητικά έτσι ώστε να μην διακυβευτεί η έγκριση του κανονισμού, αλλά εμμένει στο ότι η θέση αυτή δεν μπορεί να αποτελέσει προηγούμενο για την αποδοχή χαμηλών ορίων όσον αφορά την επιτροπολογία.

Σχετικά με την τροπολογία 2:

Λόγω της δυσχερούς δημοσιονομικής κατάστασης που προκλήθηκε από νέες πολιτικές δεσμεύσεις που ανέλαβε το Συμβούλιο για τα Δυτικά Βαλκάνια, η Επιτροπή έλαβε υπόψη στις 3 Μαΐου 2000 του νέου ενδεικτικού προγράμματος για τις χρηματοδοτικές προοπτικές για το διάστημα 2000-2006 στη γραμμή 4 του προϋπολογισμού. Για το διάστημα αυτό προβλέπεται ως στόχος το ποσό των 850,5 εκατ. ευρώ.

Στην περίπτωση που η νομοθετική αρχή αποφασίσει υψηλότερο χρηματοδοτικό πλαίσιο για το διάστημα αυτό, απαιτώντας κατά συνέπεια υψηλότερα ετήσια κονδύλια από τον προϋπολογισμό, η αύξηση θα πρέπει να αντληθεί από άλλα άρθρα της γραμμής 4.

Η Επιτροπή κατά συνέπεια δεν θα διαφωνήσει με την τροπολογία 2, με το αιτιολογικό ότι το συμπληρωματικό ετήσιο ποσό για τη Νότιο Αφρική θα καλύπτεται από αντίστοιχη μείωση του κονδυλίου για "άλλες δράσεις αναπτυξιακής συνεργασίας" στη γραμμή 4.

5. συμπέρασμα

Σύμφωνα με το άρθρο 250, παράγραφος 2 της Συνθήκης ΕΚ, η Επιτροπή τροποποιεί την πρότασή της βάσει των προαναφερθέντων.